
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση γενομένης παρακατάθεσης αποζημίωσης γαιών, κτι- 
σμάτων κ.λπ. κατά τη διάνοιξη της οδού σύνδεσης νέου Αερολι¬ 
μένα Παραδείσιου με Ανατολικές Ακτές Ρόδου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 


Αμαρουσίου (Ν. Αττικής). ... 2 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 1334 (1) 


Ανακοίνωση γενομένης παρακατάθεσης αποζημίωσης γαιών, κτισμά- 
των κ.λπ. κατά τη διάνοιξη της οδού σύνδεσης νέου Αερολιμένα Πα¬ 
ραδείσιου με Ανατολικές Ακτές Ρόδου. 

Ο ΠΡΟΕΔΡΟΣ Δ.Σ. 

ΝΟΜΑΡΧΙΑΚΟΎ ΤΑΜΕΙΟΥ ΔΩΔΕΚΑΝΗΣΟΥ 
Έχοντας υπόψη το Ν.Δ. 797/1971, φέρομε εις γνώση των κατω¬ 


τέρω αναφερομένων: 

α) Των κεκτημένων ή αξιούντων δικαιώματα κυριότητας επί της 
αριθ. ΤΥ.4123/11.9.90 αποφάσεως του Νομάρχη Δωδεκανήσου για 
την απαλλοτρίωση ακινήτων για τη διάνοιξη της οδού σύνδεσης νέου 
Αερολιμένα Παραδείσιου με Ανατολικές Ακτές Ρόδου. 

β) Των τυχόν επί των ακινήτων τούτων εγγεγραμμένων ενυποθήκων 
ή κατασχόντων δανειστών ή τρίτων διεκδικητών, 

ότι δυνάμει της αριθ. 1/1992 αποφάσεως του Μονομελούς Πρωτο¬ 
δικείου Ρόδου καθορισθείσα τιμή για όλα τα ακίνητα, κατετέθη στο Τα¬ 
μείο Παρακαταθηκών και Δανείων / Δημόσιας Οικονομικής Υπηρεσίας 
Ρόδου εκδοθέντος προς τούτο του αριθ. 29796/26.10.1992 γραμμα¬ 
τίου συστάσεως παρακαταθήκης του Γραφείου του Ταμείου Παρακατα¬ 
θηκών και Δανείων της Δημόσιας Οικονομικής Υπηρεσίας Ρόδου συνο¬ 
λικού ποσού δέκα εκατομμυρίων εκατόν είκοσι χιλιάδων τετρακοσίων 
πενήντα (10.120.450) δραχμών. 

Η αποζημίωση αυτή είναι αποδοτέα στους κατά νόμο δικαιού¬ 
χο^· 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 26 Οκτωβρίου 1992 

Ο Νομάρχης - Πρόεδρος Δ.Σ.-Ν.Τ. 

Γ. ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Αμαρου¬ 
σίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (ΦΕΚ 58/Α’). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδόν κατά την εφαρμογή του Ν. 
880/1979» (ΦΕΚ 138/Α’), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (ΦΕΚ 154/ 
Α”), όπως τροποποιήθηκε με το αριθ. 367/1987 Π. Δ/γμα (ΦΕΚ 
1 63/Α'). 

4. Τις διατάξεις της .ταρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/Α·). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Χωροταξίας και Δημοσίων Έργων 
Χρήστου Κατσιγιάννη» (ΦΕΚ 702/Β'). 

6. Την 33850/22.4.1992 αίτηση των Δημητρίου, Άννας, Ευαγγέ¬ 
λου, Μαρίας, Αριστοτέλη, Αγγελικής του Δημητρίου και Αγγελικής του 
Ευαγγέλου Παπαθανασίου, και την από 21.4.1992 αίτηση του Γεωρ¬ 
γίου Τσιώνη, Προέδρου του «ΠΑΝΕΛΛΗΝΙΟΥ ΣΤΕΓΑΣΤΙΚΟΥ ΣΥ¬ 
ΝΕΤΑΙΡΙΣΜΟΥ «ΑΛΚΥΟΝΙΣ ΣΥΝ. Π.Ε.». 

7. Το 969/1992 υπηρεσιακό σημείωμα της Διεύθυνσης Οικοδομι¬ 
κών και Κτιριοδομικών Κανονισμών. 

8. Την 436/1992 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 33850/16.9.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 25.5.1991 Π. Δ/γμα (ΦΕΚ 
369/Δ') από βαρυνόμενο (ρυμοτομούμενο) ακίνητο, που βρίσκεται 
εντός του ρυμοτομικού σχεδίου Δήμου Γαλατσίου (Ν. Αττικής) επί των 
οδών Πασσώβ, Δρίσκου, Σκιάθου, Αετορράχης και πεζοδρόμου, για το 
οποίο έχει εκδοθεί ο 4123/1992 σχετικός τίτλος δικαιώματος μεταφο¬ 
ράς συντελεστή δόμησης, στο όνομα «ΠΑΝΕΛΛΗΝΙΟΥ ΣΤΕΓΑΣΤΙ- 
ΚΟΥ ΣΥΝΕΤΑΙΡΙΣΜΟΥ «ΑΛΚΥΟΝΙΣ ΣΥΝ. Π.Ε.» σε άλλο ακίνητο 
(ωφελούμενο), που βρίσκεται εντός του ρυμοτομικού σχεδίου του Δήμου 
Αμαρουσίου (Ν. Αττικής) επί της οδού Φιλίας (Ο.Τ. 40), για το οποίο 


υφίσταται δικαίωμα πραγματοποίησης μεταφοράς συντελεστή δόμησης 
υπέρ των Δημητρίου, Άννας, Ευαγγέλου, Μαρίας, Αριστοτέλη, Αγγε¬ 
λικής του Δημητρίου και Αγγελικής του Ευαγγέλου Παπαθανασίου, δυ¬ 
νάμει του 7975/1992 συμβολαίου, όπως το ωφελούμενο ακίνητο φαί¬ 
νεται με στοιχεία Α, Β, Γ, Δ, Α, στο σχετικό πρωτότυπο διάγραμμα σε 
κλίμακα 1:200, που θεωρήθηκε από τον Προϊστάμενο της Δ/νσης Το¬ 
πογραφικών Εφαρμογών με την 84469/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 216,50 τ.μ., που αντιστοιχούν σε 302,56 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 722,00 τ.μ. 

β) Ποσοστό κάλυψης: 36%. 

γ) Συντελεστής δόμησης: 1,2999. 

δ) Μέγιστο επιτρεπόμενο ύψος του ανεγερθησομένου κτιρίου: δεκαπέ¬ 
ντε μέτρα και πενήντα τέσσερα εκατοστά του μέτρου (15,54 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 84469/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να προσκομιστεί 
στην αρμόδια πολεοδομική υπηρεσία από τους ενδιαφερόμενους πιστο¬ 
ποιητικό από το οικείο Υποθηκοφυλακείο για τη σημείωση στη μερίδα 
του δικαιούχου, του παρόντος διατάγματος, καθώς και βεβαίωση από 
την αρμόδια υπηρεσία του Υπουργείου Περιβάλλοντος, Χωροταξίας και 
Δημοσίων Έργων, ότι ακυρώθηκε ο 4123/1992 ονομαστικός τίτλος 
δικαιώματος μεταφοράς συντελεστή δόμησης. 

Άρθρο 2 

Ακυρούται ο 4123/1992 ονομαστικός τίτλος δικαιώματος μεταφο¬ 
ράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 

παπαθαηαιιού 

ΕΡΓΟ 

ΝΕΑ ΤΕΤΡΑΟΡ04>ι4 ΟΙΚΟΔΟΜΝ 

ΕΠΙ ΡΜ-ΟΤΙΪ ΜΕΤΑ ΥΠΟΓΕΙΟΤ ϋ' 
ΔΕΜΑΤ01 

ΘΕΣΗ 

ΟΑΟΕ ΦΙΛΙΑΕ ΑΙ. 10 οτ ^ς 0 

ηΕΡΙβΧΗ Η. ΛιΑΟΘΕιΤ 

ΑΗΜΟΤ ΑΜΑΡΟΥ1ΙΟΤ!· ΑΤΤΙΕΧΙ 

ΜΕΛΕΤΗ 

ΤΕ.ΧΜΙΚΟ ΓΡΑΦΕΙΟ 

ΜΑΙΑ ΠΕΤΡΟΠΟΤΑΟΥ τρη. Μ 4 Χ/ΧΡ* 

ΑχΝ προχοηιον ί Αμ. μαχ/εο*. 

Χ' ΙΤΕΕίΓΑΤίΜ ΜΚΧΑΝΙΝεΕ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






